52. schôdza NR SR - 10.deň - A. dopoludnia
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie v rozprave

Ďakujem za slovo, pán predsedajúci. Takže skončili sme pri téme, ktorá rozprúdila celkom diskusiu, a to je teda botulotoxíny a kyseliny hyalurónové, či sa môžu pichať alebo nemôžu v kozmetických salónoch. No a ja by som chcel niekoľko vecí dať na pravú mieru a ohradiť sa voči nim. Bol tu pán predsedajúci Danko a on tu dal také, z môjho pohľadu, dosť degradujúce výroky, ako napríklad, že však to je niečo, čo všetky ženy potrebujú, tak prečo tu bránime teda kozmetickým salónom a podobne. Tak pán Danko, ja ako otec malej dcéry, a bavili sme tu aj o stanoviskách nejakých štandardov, ako výroky, že kozmetické salóny a estetické úpravy, že to je niečo, čo všetky ženy potrebujú, tak si myslím, že je to trošku nedôstojné a nehodné tejto inštitúcie. Takže ja sa chcem voči tomu takto priamo ohradiť a to, že či tu budete komentovať ešte aj moje kolegyne, že či pani Stohlová potrebuje alebo nepotrebuje nejaké estetické zákroky, tak to si myslím, že to je kompletne za čiarou a toto sú práve veci, ktoré, si myslím, by mal nový rokovací poriadok postihovať. Však ste tu na mňa, pán predsedajúci, kričali zozadu, že som hlúpy a podobné veci a prerušovali mi rozpravu opatrne. Takže pán predseda parlamentu, ja by som bol rád, keby ste možno toto na vašom grémiu prebrali, ako tu prebiehala rozprava pred hlasovaním. No a chcem sa dostať aj k tej samotnej podstate toho zákona, ešte nejaké upresnenia. Tu padli také rôzne obvinenia alebo náznaky, že však chceme pridávať byrokraciu, že však by to pridávalo teda byrokraciu alebo že čo tu vlastne chceme, že chceme tu siahať na poctivé podnikanie nejakých kozmetických salónov. Takže ja toto chcem uviesť na pravú mieru, že V podstate k tomu zákonu ešte nejaké upresnenia. Tu padli také rôzne obvinenia alebo náznaky, že však chceme pridávať byrokraciu, že však by to pridalo teda byrokraciu alebo, že čo tu vlastne chceme, že chceme tu siahať na poctivé podnikanie nejakých kozmetických salónov. Takže ja toto chcem uviesť na pravú mieru, že ja si nemyslím, že všetky kozmetické salóny, ja si myslím dokonca, že absolútna väčšina kozmetických salónov robí svoje podnikanie naozaj poctivo, legálne, správne, ale my tu riešime prípad takých tých čiernych oviec, ktoré si dovoľujú robiť tie zdravotnícke výkony, čo sú práve to pichanie rôznych botoxov alebo však to je botulotoxín, to je toxín, to nie je úplne sranda, ktoré si to dovoľujú práve pichať mimo zdravotníckeho prostredia, čo si myslíme, že nie je správne. A zároveň poprosím kolegyne, kolegov, keď sa chcete porozprávať, aby ste išli doprava alebo doľava, lebo rušíte pána poslanca, nech sa páči. A zároveň chcem teda jasne povedať a zopakujem to, už som to raz v tej rozprave hovoril. My chceme, alebo respektíve ten zákon pôvodne chcel, pán minister chcel a plánoval, že toto sa má týkať hlavne vysoko invazívnych výkonov, ktoré by mali byť regulované. Keď sa máme baviť o integrite kože, ako je tam tá definícia, kľudne, ale hlavne to bolo teda mierené, však tak to bolo aj prezentované, na to, keď picháte niečo podkožne, pracujete s kanylami a podobne. A ja zároveň nerozumiem tomu, keď tu máme problém s nejakou definíciou o integrite kože, však na to máme teraz druhé čítanie. Vie sa dať pozmeňovací návrh, vie sa tá definícia upraviť. A zároveň nechceme regulovať a pridávať byrokraciu všetkým kozmetickým salónom. Chceme tu jasne odlíšiť invazívne zdravotnícke výkony, aby sa tu nediali. Dnes to už kolega stále aj spomínal. Dnes už vlastne je jediný spôsob, ako sa to dá regulovať k tomu, že ak pichajú, čo je botulotoxín, kyselina hyalurónová, sa dá považovať za zdravotnícku pomôcku, zdravotnícky nejaký materiál. Jedine touto cestou to vieme zasiahnuť a tá vynútiteľnosť je veľmi nízka. Už aj predseda Slaného úradu, kontrolného úradu, Úradu pre dohľad nad zdravotnou starostlivosťou hovorí, že tá efektivita je nízka. A ja zároveň nerozumiem, prečo idete tým spôsobom, že idete naozaj bágrom, že to idete celé zbúrať a idete to celé odtiaľ vyhodiť, pretože ja, keď tu mám otvorené to súčasné znenie, teda, ktoré ešte zatiaľ platí, kým sa neschváli pozmeňovací návrh pána Lučanského, tak ono jasne hovorí a odkazuje sa na podzákonné normy nižšie, kde sa dá jasne zadefinovať, čo je zdravotnícky výkon, čo nie je zdravotnícky výkon. Ak sa chceme baviť o tom, že chcete meniť definíciu, čo je to integrita kože a čo sa dá robiť v tých kozmetických salónoch a čo sa nedá, respektíve my chceme len zakázať, čo sa tam nedá robiť, aby sa tam nerobili zdravotnícke výkony, tak dnes už máte nástroje v tom návrhu zákona, ktorý prijímate. On sa jasne odkazuje, máte to v § 23 ods. 4. Máte tam dokonca aj písmeno d), ktoré jasne hovorí, že nemôžu vykonávať činnosti, ktoré sú zdravotnými výkonmi podľa osobitného predpisu. Ten osobitný predpis vy môžete upraviť, môžete to upraviť podzákonnou normou. Čiže ja vôbec neberiem argumenty pána Lučanského, pred chvíľkou som ho tu videl chodiť, takže ja by som sa možno rád spýtal. Nech vysvetlí, prečo teda sme nešli definíciou o nižších podzákonných normách, ale namiesto toho to celé dávame von. Všetky tie problémy, o ktorých sme tu hovorili, že tu bude taká tá šedá zóna, nikto nebude vedieť, čo bude môcť robiť, čo nebude môcť robiť, kontrolné orgány to nebudú môcť efektívne vynucovať, pretože na rozdiel od súkromných subjektov, orgány štátnej správy, verejnej správy, fungujú tak, že ony môžu vykonávať činnosť len, ktorá im je jasne a presne ustanovená v zákone. Viete, keď máte súkromné podnikateľské subjekty alebo takto máte aj súkromné osoby, tak tie môžu zase vykonávať, čo nie je zakázané. Preto je to presne, preto s tým Úrad verejného zdravotníctva prišiel, pretože keďže sa tu bavíme o pôsobnosti zdravotníctva, verejnej správy, kontrolnej činnosti štátnej, či už z pohľadu Úradu verejného zdravotníctva alebo Úradu pre dohľad nad zdravotnou starostlivosťou, preto on potrebuje mať v tom zákone to presne zadefinované. A ja sa, žiaľ, obávam, že to dopadne tak, že vy si tu rozprávate, však budeme sa o tom rozprávať, uvidíme, ako to dopadne. No my to schválime bez tohto znenia, vy to vykopnete z toho zákona a dopadne to ako množstvo iných vecí, ako napríklad e-recept, ktorý nie je poriešený pri nezmluvných lekároch, to proste necháte vyhniť, rovnako ako záchrankový tender alebo ostatné veci. Preto ja neverím týmto rečiam, že však teraz tu ideme v druhom čítaní niečo schváliť, ideme to vykopnúť z toho zákona. My schválime potom aj tretie čítanie, tá novela bude schválená a potom kedy prídete zase s novelizáciou? Tak keď tu máte silné reči o tom, že dobre, tak chcete tu ešte rokovať a chcete to, tak minimálne nám v tej rozprave, pán minister, sa prihláste a povedzte nám teda jasný termín, pretože bez termínu iba vašim úmyslom, ospravedlňujem sa, ale už sa nedá dôverovať. Ďakujem veľmi pekne.